
Τετάρτη, 05 Αυγούστου 2026

ΔΕΛΤΙΟ ΤΥΠΟΥ

Θάνατος γυναίκας στη Χερσόνησο – Θάνατος άνδρα στον Άγιο Κήρυκο – Συνέχεια ενημέρωσης αναφορικά με τον εντοπισμό και διάσωση 7 αλλοδαπών επιβαινόντων Ι/Φ σκάφους και τις έρευνες προς εντοπισμό αγνοούμενου στη Σύμη – Συνέχεια ενημέρωσης αναφορικά με τον εντοπισμό και διάσωση 33 αλλοδαπών νοτιοδυτικά της Γαύδου – Εντοπισμός διάσωση 42 αλλοδαπών στην Ιεράπετρα – Ακυβερνησία Θ/Γ σκάφους στον Πόρο – Ανεύρεση πυρομαχικού υλικού στην Αντίπαρο


Τις μεσημβρινές ώρες σήμερα, ενημερώθηκε η Λιμενική Αρχή της Χερσονήσου για την παροχή συνδρομής σε γυναίκα, η οποία βρισκόταν στη θάλασσα μετά από πτώση της από σκάφος στο οποίο επέβαινε, στη θαλάσσια περιοχή παραλίας «ΚΛΩΤΖΑΝΗ» Μαλίων Χερσονήσου. Αμέσως, στην περιοχή μετέβη Περιπολικό σκάφος Λ.Σ.-ΕΛ.ΑΚΤ. και στελέχη Λ.Σ.-ΕΛ.ΑΚΤ. από ξηράς, όπου κατά την άφιξή τους διαπίστωσαν ότι η γυναίκα είχε ήδη ανασυρθεί, χωρίς τις αισθήσεις της. Η ανωτέρω ήταν μία εκ των πέντε αλλοδαπών επιβαινόντων (2 ενήλικες και 3 ανήλικοι) σε εκμισθούμενο σύμφωνα με τις διατάξεις του Γ.Κ.Λ. 38 σκάφος. Στην 42χρονη αλλοδαπή (υπήκοος Ολλανδίας) αρχικά παρασχέθηκαν οι πρώτες βοήθειες από πλήρωμα του ΕΚΑΒ που κλήθηκε στο σημείο, ενώ στη συνέχεια διακομίστηκε στο Πανεπιστημιακό Γενικό Νοσοκομείο Ηρακλείου, όπου διαπιστώθηκε ο θάνατός της. Από το Β’ Λιμενικό Τμήμα Χερσονήσου του Κεντρικού Λιμεναρχείου Ηρακλείου που διενεργεί την προανάκριση παραγγέλθηκε η διενέργεια νεκροψίας-νεκροτομής.

*****

Τις μεσημβρινές ώρες χθες, ενημερώθηκε η Λιμενική Αρχή του Αγίου Κηρύκου για την ύπαρξη ενός 86χρονουαλλοδαπού λουόμενου, ο οποίος ανασύρθηκε χωρίς τις αισθήσεις του, από τη θαλάσσια περιοχή της παραλίας Φάρου Ικαρίας. Στον 80χρονο παρασχέθηκαν αρχικά οι πρώτες βοήθειες από παρευρισκόμενους και στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Ικαρίας, όπου διαπιστώθηκε ο θάνατος του. Από το Λιμενικό Σταθμό του Αγίου Κηρύκου του Λιμεναρχείου Σάμου που διενεργεί την προανάκριση, παραγγέλθηκε η διενέργεια νεκροψίας-νεκροτομής.

*****
Συνέχεια ενημέρωσης:
Αναφορικά με τον εντοπισμό και διάσωση 7 αλλοδαπών επιβαινόντων Ι/Φ σκάφους και έρευνες προς εντοπισμό αγνοούμενου στη Σύμη, εντοπίστηκε τις πρωινές ώρες σήμερα σορός, στη θαλάσσια περιοχή δυτικά της Σύμης, η οποία αναγνωρίστηκε ως ο όγδοος αγνοούμενος επιβαίνων του Ι/Φ. Η σορός περισυλλέχθηκε από ένα Περιπολικό σκάφος Λ.Σ.-ΕΛ.ΑΚΤ. (Π.Λ.Σ.), ενώ στη συνέχεια μεταφέρθηκε με έτερο Π.Λ.Σ. στη Ρόδο και ακολούθως στην Ιατροδικαστική Υπηρεσία Δωδεκανήσου για διενέργεια νεκροψίας - νεκροτομής.

*****

Συνέχεια ενημέρωσης:
[bookmark: _GoBack]Αναφορικά με τον εντοπισμό και τη διάσωση 33 αλλοδαπών, 8 ν.μ. νοτιοδυτικά της Γαύδου τις βραδινές ώρες την 04.08.2026, συνελήφθη ένας 21χρονος αλλοδαπός (υπήκοος Ν. Σουδάν) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του Ν. 5275/2026 «Προώθηση πολιτικών νόμιμης μετανάστευσης, ενσωμάτωση της Οδηγίας (ΕΕ) 2024/1233» σε συνδυασμό με το άρθρο 306 του Π.Κ. «Έκθεση». Ο 21χρονος αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα έναντι χρηματικής αμοιβής. Προανάκριση διενεργείται από το Κεντρικό Λιμεναρχείο Χανίων.

*****

Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία του οικισμού «ΓΡΑ ΛΥΓΙΑ» Ιεράπετρας, οι οποίοι είχαν αποβιβαστεί από πνευστή λέμβο. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν τους 42 αλλοδαπούς (όλοι άνδρες). Προανάκριση διενεργείται από το Λιμεναρχείο Ιεράπετρας.

*****
Τις πρωινές ώρες σήμερα, ενημερώθηκε η Λιμενική Αρχή του Πόρου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για περιστατικό ακυβερνησίας, λόγω μηχανικής βλάβης, θαλαμηγού (Θ/Γ) σκάφους σημαίας Γερμανίας, με έναν επιβαίνοντα στη θαλάσσια περιοχή 1,76 ν.μ. ανατολικά του Πόρου Τροιζηνίας. Στο σημείο μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ) και το Ε/Γ-ΛΑΝΤΖΑ «ΛΙΑΚΟΣ» Ν.Π. 21, τα οποία εντόπισαν το Θ/Γ με τον 72χρονο ημεδαπό επιβαίνοντα ,καλά στην υγεία του. Το Θ/Γ οδηγήθηκε με την συνδρομή του Ε/Γ-ΛΑΝΤΖΑ και συνοδεία του ΠΛΣ στο λιμάνι Πόρου, όπου προσέδεσε με ασφάλεια. Από το Λιμεναρχείο Πόρου, που διενεργεί την προανάκριση, απαγορεύτηκε ο απόπλους του σκάφους μέχρι την προσκόμιση σχετικού βεβαιωτικού αξιοπλοΐας, ενώ από το περιστατικό δεν παρατηρήθηκε θαλάσσια ρύπανση.

*****
Τις μεσημβρινές ώρες σήμερα, ενημερώθηκε η Λιμενική Αρχή της Αντιπάρου για τον εντοπισμό πυρομαχικού υλικού (πιθανόν βλήματος του Β’ παγκοσμίου πολέμου), σε προχωρημένη οξείδωση, στη θαλάσσια περιοχή της παραλίας Αγίου Γεωργίου ν. Αντίπαρου. Από το Λιμενικό σταθμό Αντιπάρου ενημερώθηκαν οι αρμόδιες Υπηρεσίες για τις δικές τους ενέργειες.

